 Markii Weftigu ka soo degay Diyaaradii siday oo ahayd mid khaasa oo uu soo siiyey boqorka Sucuudigu, waxa warbaahinta la hadlay Wasiir ku xigeenka Warfaafinta, dhaqanka iyo Wacyigelinta Somaliland, mudane Maxamed Muuse Abees oo ka mid ahaa weftiga madaxweyne ku xigeenka, waxaanu wasiir ku xigeenku faah-faahin ka bxiiyey kulamadii ay ku yeesheen dalka sucuudiga, isagoo xusay inay dhidibada u soo taageen xidhiidhkii boqolaal sano ka dhexeeyey Somaliland iyo Sucuudiga, sidoo kale waxa isna halkaa ka hadlay wasiirka Xidhiidhka Golayaasha iyo arrimaha dastuurka Maxamed Xaaji Aadan oo ka warbixiyay Socdaalkii shaqo ee waftida madaxweyne ku-xigeenku ugu maqnaayeen dalka Sucuudiga waxaana uu sheegay in dhamaan hawlihii ay halkaasi u tageen ay ugu soo dhamaadeen guul, waxa kale oo uu wasiirku xusay in xidhiidhka Sucuudiga iyo Somaliland yahay mid soo jiray qarni dhaw-dhaw islamarkaana lagu qaabilay meeqaam aad u sarreeya. 